[[Fil:Thorvald Aagaard House by Jensen-Klint.jpg|thumb|[[Thorvald Aagaard]]s hus, [[Ryslinge]] (1907)]]
[[Fil:Peder Vilhelm Jensen-Klint chair, c- 1910 - image 01.jpg|thumb|Stol, Designmuseum Danmark (ca. 1910)]]
Hovedværket er [[Grundtvigskirken]] ([[1920]]–[[1940|40]]), "Domkirken i Landsbykirkestil". Den er udvendigt og indvendigt opført af samme lyse, gule mursten, omhyggeligt sorteret og muret (fx kommer i det af Jensen Klint udtænkte forbandt først bindere under hinanden i hvert 10. skifte). Formsten er ikke anvendt; thi sagde Jensen Klint, det er en stor værdi, "at Murstensmaterialet fremtræder i sin Renhed, at man fornemmer hver lille Mursten som det Element, hvoraf det Hele er bygget." forholdene er til dels simple talforhold (se ''[[Nationaltidende]]'' 13. juli 1926), og hvælvingerne er med tilnærmelse formet over matematiske ledelinjer som [[spidsbue]]n, cirklen, [[ellipse]]n og [[parabel|parablen]] (disse var han kommet ind på, ved iagttagelser i danske middelalderlige kirker). Det indre giver ved de slanke proportioner og "den rationelle Konstruktion i det homogene Stof" det mest afklarede udtryk for Jensen Klints stræben mod det enfoldigt ophøjede. Af hensyn til enheden lader Jensen Klint også kirkens tagprofil slå igennem i blændingerne på tårnets forside og gør tårnets tag og trappegavle tredelte for at antyde de tre skibe i det indre (de ældre, mere håndværksmæssigt indstillede arkitekter holdt derimod ikke af parallelle tagflader på grund af de render, der fremkom imellem dem). Med sine svagt konvekse gavle rejser tårnets masse sig som "den lerede, lodrette danske Klint ved Havet, hvoraf Kunstneren tog sit Navn" (Frithiof Brandt). Det var Jensen Klints håb, at hans kirker skulle vidne "gjennem alle Konfessioner om det uudsigelige".
Politik Kunst Historie Kommunikation Maleri Kultur Hobby Organisationer Naturvidenskab Uddannelsesinstitutioner Materiel_kultur